google/wiki40b huggingface dataset:
Blue Note Records

Historie

Selskapet ble grunnlagt av Lion og Wolff, som hadde flyktet fra nazistene. Begge var selværte, og ville produsere musikk de likte. Den 6. januar 1939 produserte Lion de nitten første innspillingene med boogiepianistene Albert Ammons og Meade Lux Lewis i et lydstudio i New York. Etter at skjellakk-platene ble erstattet av vinylplater, fikk musikken en bedre gjengivelse. På begynnelsen av 1950-tallet kom også LP-en på markedet og gjorde det mulig å spille inn lengre stykker enn før. Blue Note kunne dra nytte av dette.
På 50- og 60-tallet var Blue Note en jazzlabel med svært godt renommé. Det ga ut et stort antall innflytelsesrike og stilpregende jazzplater med blant annet Bud Powell, Miles Davis, John Coltrane, Ornette Coleman og Thelonious Monk. Blue Note var kjent for høyt kunstnerisk nivå og en fremragende klangkvalitet på de utgitte platene. De fleste opptakene ble utført av lydingeniøren Rudy Van Gelder i hans eget musikkstudio.
I 1965 solgte Lion og Wolff Blue Note til plateselskapet Liberty. Wolff ble i firmaet som forretningsfører til han døde i 1971. Lion hadde sluttet på grunn av dårlig helse. Etter hvert som bebop, stilen som firmaet hadde fokusert på, gikk av moten, ble det stille rundt firmaet helt til 1984, da musikkmanageren Bruce Lindvall tok en del nye musikere under kontrakt. En av dem var Norah Jones med albumet Come Away With Me som ble solgt i mer enn 18 millioner eksemplarer. Dermed ble firmaet økonomisk sikret. Med musikere som Cassandra Wilson, Joe Lovano og Greg Osby fortsatte firmaet jazztradisjonen. I 1993 gav jazz-rap gruppen Us3 ut albumet Hand on the Torch på Blue Note Records. Albumet var en hyllest til plateselskapet ved at det bare ble brukt sampler fra gamle Blue Note Records-opptak.
Siden 1985 er det Capitol Records som eier katalogen og navnet Blue Note.
Jazzens utvikling og karrieren til tallrike jazzmusikere som Horace Silver, Herbie Hancock, Art Blakey, Stanley Turrentine, Jimmy Smith, Wayne Shorter og andre er forbundet med navnet Blue Note. I 1997 kom den musikalske dokumentarfilmen Blue Note – A Story of Modern Jazz.
Latinermassakren

Latinermassakren (italiensk: Massacro dei Latini; gresk: Σφαγή των Λατίνων) var en storstilt massakre av de katolske innbyggerne (kalt Latinere) i  Konstantinopel, hovedstaden i Østromerriket av den gresk-ortodokse befolkningen i april 1182. Bakgrunnen var misnøye ved latinernes dominans over byens handel og finans. Samtidige kilder anslår at 60,000 ble drept eller tvunget til å flykte. Kildene forteller også at omkring 4,000 overlevende ble solgt som slaver. Hendelsen ledet til anstrengte relasjoner mellom den katolske og den gresk-ortodokse kirke, og svekket Bysants' stilling som stormakt.
Latinermassakren regnes gjerne som en direkte foranledning til Det fjerde korstogs erobring av Konstantinopel.
Vampyrartens skjebne (trilogi)

Vampyrartens skjebne (eng. Vampire Destiny) er den fjerde og siste trilogien i Sagaen om Darren Shan av forfatteren Darren Shan. Trilogien inneholder bøkene Sjelesjøen, Mørkets herre og Skjebnens sønner. Denne trilogien går mer i dybden på mørkets herre, og fremtiden hvor han vill herske. Darren blir med småmannen "Harkat Mulds" for finne hans sanne identitet om hvem han var i sitt tidligere liv. Han blir identifisert i slutten av Sjelesjøen som as Kurda Shmalt, en vampyr som forrådte klanen i et forsøk på å redde vampyrene og vampanene fra Arrkrigen.
Pseudosuberites sulcatus

Utbredelse

Slekten er utbredt i Atlanterhavet, Stillehavet og Sørishavet.
Agence française de développement

Agence française de développement (AFD, norsk: Det franske utviklingsbyrået) er en fransk, statlig finansierings- og utviklingsinstitusjon. Det er aktiv i 90 land.
AFD har hovedkontor i Paris og et kontor i Marseille. Det har 70 kontorer utenfor europeisk Frankrike. I tillegg til engasjement i andre land, er AFD også aktiv i franske oversjøiske besittelser, både i oversjøiske departementer og i oversjøiske samfunn.
Klippefjellfly

Utseende

Et nokså lite (vingespenn 22 – 28 mm), mørkgrått nattfly. Forvingen er mørkgrå, gjerne med to brede, mørkere tverrbånd. Ringmerket er grått og tydelig, nyremerket mindre tydelig. Bakvingen er gråhvit med bred, svart ytterkant og en svart flekk litt foran midten.

Levevis

Arten finnes på heier i fjellet. Larvene lever på reinrose (Dryas octopetala) og kanskje også på mjelt-arter (Astragalus spp.). De voksne sommerfuglene flyr en kort tid i juni – juli.

Utbredelse

Arten forekommer i Skandinavia, i Sibir og i den nordlige delen av Nord-Amerika. I Norge er den funnet spredt i fjellet fra Buskerud i sør til det sørlige Nordland i nord.
Rantauprapat

Rantauprapat er en by i provinsen Nord-Sumatra på Sumatra i Indonesia. Befolkningen anslås (2005) til 103 000.
Nærøysundet

Nærøysundet er et naturlig sund i Ytter-Namdalen i Trøndelag. Sundet skiller øya Inner-Vikna (i Vikna kommune) i vest fra øyene Marøya og Nærøya og fastlandet (i Nærøy kommune) i øst. Nærøysundet er en travel vannvei, ettersom hovedfarleden langs kysten går gjennom sundet. I Nærøysundet har det vært trygge havner for båter som avventer været før de går over det åpne havstykket Folda i sør. Strømmen i sundet går nordover på stigende og sørover med fallende sjø. Rørvik, som ligger på vestsiden av sundet, er Trøndelagskystens viktigste fiskerihavn. Det finnes også industrikaier på Marøya og Ottersøya på østsiden. Det er veiforbindelse over Nærøysundet og Marøysundet med Nærøysundbrua og Marøybrua på Fv770.
Atommasse

Angivelse av atommasse

For radioaktive og kunstig fremstilte atomer oppgis ofte massen til den mest stabile – eller eneste kjente – isotopen i stedet for et gjennomsnitt av isotoper. I noen sammenhenger brukes massetall (antall kjernepartikler) i stedet for atommasse på radioaktive atomer.
Nesten all massen til et atom ligger i atomkjernen fordi massen til elektronene er ekstremt liten sammenlignet med massen til protoner og nøytroner. Et proton og et nøytron har omtrent like stor masse, mens elektronets masse er omtrent 1/1836 av protonets masse.
Ricardo Zuloaga kraftverk

Ricardo Zuloaga kraftverk, også kjent under navnet Tacoa, er et varmekraftverk i Venezuela. Det har en installert produksjonskapasitet på 1 624 MW, fordelt på blokker à 2 x 40 MW, 2 x 60 MW, 2 x 72 MW og 3 x 460 MW. Anlegget ble påbegynt omkring 1956, og stod ferdig i 1981. Brenselkilden er fyringsolje og naturgass.
Anlegget tilhørte i sin tid det amerikanske selskapet AES, men ble re-nasjonalisert under Hugo Chávez. Kraftverket er det nest største termiske varmekraftverk i Sør-Amerika.
Finnmarkblomsterfluer

Utseende

Små til middelsstore (7-9 mm), matte, dypt svarte blomsterfluer. Hodet er temmelig stort, fasettøynene nesten nakne. Antennene er nokså små, svarte på farge. Ansiktet har en liten midtknøl ("nese") hos hannen men er temmelig flatt hos hunnen, munnkanten litt framskytende. Hos hannen møtes fasettøynene i pannen, hos hunnen er de temmelig bredt adskilte. Kroppen er sparsomt kledt med nokså lange, mørke hår, i motsetning til slektene Chrysogaster og Melanogaster er disse ganske tydelige. Beina er svarte, slanke, nokså korte. Bakkroppen er avlangt-oval, matt svart. Vingene er svakt røykfargede uten noen mørkere områder, vingemerket er gulbrunt.

Levevis

Finnmarkblomsterfluene flyr på myrer i de nordlige bjørke- og furuskogsbeltene. De besøker blomster, særlig molte (Rubus chamaemorus), og spiller en viss rolle som pollinatorer av disse. Larvene lever trolig av råtnende plantedeler i myrene. De voksne fluene flyr i juni – juli.

Utbredelse

Slekten forekommer i Palearktis og Nord-Amerika, med tre arter i hvert område. De to artene som forekommer i Norge er hittil bare funnet i Finnmark, men de forekommer mye lenger sør i Sverige og burde kunne finnes i fjellområder i Nord- og Midt-Norge.
Balboa (dans)

Historie

Balboa oppsto i California på 1930-tallet og utviklet seg samtidig som Lindy Hop. Navnet kommer fra Balboahalvøyen i Newport Beach, California, hvor dansen ble oppfunnet.
Vembe len

Vembe len, opprinnelig Vembe skibrede var en forlening (len) som inngikk i Smaalenene, fra middelalderen til midten av 1600-tallet. Lenet omfattet Skiptvet og Spydeberg prestegjeld, beliggende i dagens Østfold.

Historikk

Under Haakon den Gode ble Norges kystområder inndelt i skibreder som en del av landets forsvar. Dagens Skiptvet og Spydeberg utgjorde Vimar skibrede på Glommas vestre bredd, senere skrevet som Veme, Vemme eller Vembe. I Dansketiden bestod distriktet Smaalenene av en rekke mindre forleninger, geografiske områder basert på et eller flere skibreder. Mot slutten av 1500-tallet utgjorde Vembe et slikt len, hvor betegnelsen skibrede og len benyttes om hverandre.
Den første kjente forlening av Vembe skibrede er rikskansler Oluf Kalips i årene 1575-87. 28. april 1587 overtok Alexander Durham forleningen for sin egen og sin hustrus levetid. Han døde i år 31. mars 1600, og mens hans enke Mette Urne levde til 6. januar 1612. Den neste lensmann, Alexander Rabe von Papenheim, fikk forleningen over Skiptvedt og Spydeberg gods fra 1. mai 1613 inntil 1631. Den sist benevnte lensherre var Anders Friis t. Vrejlev i årene 1632-40.
Fra 1640 forlenet med Tune og Aabygge len under navnet Tune, Vembe, Aabygge og Hvaler len. Ved lensavviklingen i 1670-årene ble lenet splittet, hvorav Tune, Borge og Hvaler inngikk i Moss, Onsø, Tune og Vembe fogderi, mens Skiptvet og Spydeberg inngikk i Rakkestad, Heggen og Frøland fogderi, begge i Smaalenenes amt.
Kallyntrosternidius

Utseende

En nokså liten, brunlig trebukk med lange antenner. Antennene var omtrent dobbelt så lange som kroppen. Pronotum var mye bredere enn langt, trapesformet. Dekkvingene var nesten jevnbrede, beina kraftige med klubbeformede lår.

Levevis

Larvene lever i død ved.

Utbredelse

Arten er kjent fra Den dominikanske republikk. Den er beskrevet fra rav som stammer fra Miocen-tiden.
Athabascasjøen

Geografi

Innsjøen har et flateinnhold på 7 850 km², og er 283 kilometer lang, med en største bredde på 50 km og en største dybde på 124 m. Den har et vannvolum på 204 km³. Innsjøen har utløp mot nord via elva Slave til Store Slavesjø og elva Mackenzie som munner ut i Nordishavet. Fort Chipewyan, en av de eldste europeiske bosetningene i Alberta, ligger ved vestbredden av innsjøen, hvor Riviere Des Rochers drenerer innsjøen og renner mot Slave-elva.
José Ricardo dos Santos Oliveira

Karriere

José Ricardo dos Santos Oliveira startet sin profesjonelle karriere i Santa Cruz i 2000. Han har også spilt for Kashiwa Reysol, Palmeiras, Grêmio, Figueirense FC og Botafogo.
Nyoma

Utseende

Middelsstore, slanke, mørkt brunlige trebukker. Antennene er litt lengre enn kroppen. Pronotum er tønneformet uten tenner på sidene, dekkvingene jevnbrede, beina forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er vidt utbredt i Afrika.
Rypefjorden

Rypefjorden (nordsamisk: Lávželuokta) er en fjord på Kvaløya i Hammerfest kommune i Finnmark. Fjorden strekker seg 1,6 km østover til tettstedet Rypefjord i enden av fjorden, like sør for selve Hammerfest. Fjorden har innløp mellom Rypeklubben i nord og Finnøya i sør. Helt inne i fjorden går en liten vik sørover kalt Indrefjorden.
Fjorden er 137 meter på det dypeste helt ytterst i fjorden. 
Riksvei 94 går langs østsiden av fjorden.
Fête de la Musique

Fête de la Musique er en årlig musikkfestival som finner sted 21. juni, dagen for sommersolverv på den nordlige halvkule. Den arrangeres i omkring 340 byer i 110 land på fem kontinenter og er også kjent som International Music Day (Den internasjonale musikkdagen) og World Music Day (Verdensmusikkdagen).
Fête de la Musique ble arrangert første gang i Frankrike i 1982. Arrangementet er blitt spredt med støtte av det franske kulturministeriet, som sier at det «i dag er det eneste internasjonale kulturevenementet tilegnet livemusikk». Amatører og profesjonelle oppfordres til å opptre utendørs, på gater og plasser, i parker, torg, restauranter, sykehus og så videre. Spontanitet og valgfrihet i deltagelsen er et grunnprinsipp. Forhåpningen er å utvikle musikkens mangfold i alle sjangre. Ofte arrangeres store konserter. Disse skal være gratis og åpne for alle. Musikkartister som opptrer skal ikke ta betalt.
Fokus Kino

Aurora kino Fokus er den kommunale kinoen i Tromsø. Kinoen inngår i Rådhuskvartalet, som også inkluderer Tromsø Rådhus, i samme bygning som Fokus, og Tromsø Bibliotek. Kinoen ble åpnet 17. desember 2004, og er således en av de nyeste kinoene i Norge. Den nye kinoen har erstattet den gamle Fokus kino, som nå er blitt ombygd til Tromsø Bibliotek. Verdensteatret er den eldste kinoen i Tromsø by og ligger i gågata i sentrum.
Fokus har 936 seter fordelt på seks saler, hvorav den største salen har 418 seter. Resten av salene har henholdsvis 222 seter, 102 seter, 89 seter og 62 seter. Alle salene har ovale lerret som heller fremover for bedre effekt, stoler med vipperygg og 120 cm med benplass. Det er også en luksussal med 43 skinnseter og bord mellom setene.
Verdenscupen i skihopping 2016/17 — Oslo — HS134 kvinner

Poengfordeling World Cup

1 pl. 100 - 2 pl. 80 - 3 pl. 60 - 4 pl. 50 - 5 pl. 45 - 6 pl. 40 - 7 pl. 36 - 8 pl. 32 - 9 pl. 29 - 10 pl. 26 - 11 pl. 24 - 12 pl. 22 - 13 pl. 20 - 14 pl. 18 - 15 pl. 16 - 16. pl 15 - 17 pl. 14 - 18 pl. 13 - 19 pl. 12 - 20 pl. 11 - 21 pl. 10 - 22 pl. 9 - 23 pl. 8 - 24 pl. 7 - 25 pl. 6 - 26 pl. 5 - 27 pl. 4 - 28 pl. 3 - 29 pl. 2 - 30 pl. 1

Premiepenger

De 20 beste for premiepenger. De for 30 Sveitsefranc ganget med antall verdenscup-poeng de fikk i rennet. Det vil si Nr 1 - 3.000 chf - Nr 10 780 chf - Nr 15 480 chf og nr 20 330 chf.
Kong Øysteins havn

Kong Øysteins havn på Agdenes ligger ytterst i Trondheimsfjorden. Anlegget er oppført tidlig på 1100-tallet for militære formål.
Anlegget er omtalt i Håkon Håkonssons saga og i Snorres kongesagaer. I Magnussønnenes saga står det at Kong Øystein (ca. 1088-1123) lot bygge «ei havn der det før hadde vært havnløst».
Området ble åpnet for publikum sommeren 2001.
Johann Joachim Winckelmann

Liv og virke

Johann Joachim Winckelmann ble bibliotekar for kardinal Domenico Silvio Passionei i Roma i 1755 og fikk i 1763 pavens oppdrag å ha oppsynet med byens antikke minner og levninger.
Winckelmann fikk stor innflytelse på det nyoppvåknende interesse for antikken i opplysningstiden. Med Winckelmann ble tyngdepunktet flyttet fra  det romerske til det greske. Som pioner innen hellenismen var han den første som artikulerte forskjellene mellom gresk, gresk-romansk og romersk kunst. 
Winckelmann var tydelig påvirket av Charles-Louis de Secondat Montesquieus klimalære.
William Davies Evans

Liv og virke

Evans tjente i marinen fra han var 14 år. Etter Napoleonskrigenes slutt fikk han hyre på et postskip og ble fire år senere kaptein.
En skipsoffiser introduserte den 28 år gamle Evans for sjakkspillet. En gang han rundt 1825–1826 hadde landlov i London, spilte han mot Alexander McDonnell, og slo ham med det som nå blir regnet som den første utførelsen av evansgambit. McDonnell, som var en av tidens beste sjakkspillere, brukte ofte evansgambiten etter dette.
I 1838 spilte Evans noen partier mot Howard Staunton. Staunton nevner Evans flere ganger i sin Chess-player's Handbook (1847) og omtaler evansgambiten som «oppfinnsom og interessant».
Som oppfinner er Evans mest kjent for en lanterne med trefarget lys som skulle tjene til å avverge nattlige kollisjoner til sjøs. Den britiske regjeringen belønnet ham med £1500 for denne oppfinnelsen, og den russiske tsaren gav ham et gullur og £200. Tross hjelpen døde Evans i forarmede omstendigheter, kort tid etter at engelske sjakkspillere hadde satt i gang en innsamlingsaksjon for å yte ham ytterligere økonomisk hjelp.
Montague (Texas)

Montague er administrativt sete i Montague County i Texas. Byen har fått sitt navn etter delstatspolitikeren Daniel Montague. Etter 2010 års folketelling hadde da Montague 304 innbyggere.
Fylkesvei 3318

Fylkesvei 3318 går mellom Eika i Bø og Enggrav i Nome. Veien er 10,3 km lang.
Frem til 2019 hadde veien betegnelsen Fylkesvei 104.
Skism

SKisM (borgerlig navn: Tommy Dash) er en indie dubstep artist fra London. SKisM har drevet med dubstep siden 2009 og har kontrakt med diverse plateselskap som driver med dubstep, blant annet Never Say Die Records, der han også er medeier. Selskapet har også kontrakt med artister som Flux Pavillion, Skrillex og Datsik. En av sangene hans som har mottatt mest ros fra fans er «Experts». SKisM er fremdeles aktiv som artist og har stadig turneer i Europa og Nord-Amerika.
Aniara

Aniara. En revy om mennesket i tid og rom (svensk originaltittel: Aniara. En revy om människan i tid och rum) er et episk dikt i genren science fiction av den svenske nobelprisvinneren Harry Martinson. Diktet ble utgitt i 1956. Tittelen er en neologisme basert på det greske ordet ἀνιαρός, som betyr "trist, trettende".

Norsk oversettelse

Den norske oversettelsen er utgitt på Pax forlag og dessuten av bokklubben som del av serien Århundrets Bibliotek i 2006. Espen Stueland og Johann Grip står bak oversettelsen.

Opera

31. mai 1959 hadde en opera i to akter basert på verket premiere på Kungliga Operan i Stockholm med libretto av Erik Lindegren og musikk av Karl-Birger Blomdahl. Verket gikk som fjernsynsteater året etter. Operaen ble oppført i Oslo i 1960. Blomdahl var i 1965 den første som ble tildelt Nordisk råds musikkpris, for musikken til Aniara.

Musikk

Tommy Körberg og Carl-Axel Dominique ga i 1997 ut albumet Aniara med tekster av Martinson.Ketil Bjørnstad ga i 1983 ut albumet Aniara inspirert av Martinsons utgivelse.
Tittelsporet på albumet The Great Escape fra 2010 av det svenske progressiv metal-bandet Seventh Wonder er basert på Martinsons verk.

Norsk science fictionforening

Studentenes science fiction-forening ved Universitetet i Oslo heter Aniara, oppkalt etter diktet. Foreningen ble stiftet i 1965 med blant andre Jon Bing og Tor Åge Bringsværd til stede.

Aniara-prisen

Svensk Biblioteksförening har hvert år siden 1974 delt ut Aniara-prisen til en svensk forfatter av skjønnlitteratur for voksne.
Codex Bezae

Codex Bezae er et håndskrevet pergament-manuskript fra 400-tallet, og er en del av en gresk og latin bibel.
Det inneholder Det nye testamentet (bare deler av det ). Det inneholder 406 bladene. Teksten er skrevet i en kolonne per side, 24 linjer per side.
Manuskriptet er oppbevart ved University of Cambridge (Nn. II 41) i Cambridge.
Klæbu seminar

Klæbu seminar var et lærerseminar i Klæbu i Trøndelag, etablert i 1839.
Sognepresten i Klæbu, Hans Jørgen Darre, var bestyrer for skolen. Skolen uteksaminerte i sine aktive år 1 151 lærere, såkalte seminarister. To av disse var Ole Vig fra Stjørdal, og Engebret Hougen fra Sel.  
I 1892 flyttet seminaret til Levanger, hvor det ble videreført som Levanger lærerskole.
Nasjonalpark

En nasjonalpark er et større områdevern som en stat iverksetter for å ta vare på viktige naturverdier. Nasjonalparkene skal først og fremst begrense menneskelig virksomhet og utbygging, som en tilrettelegging for friluftsliv og ikke-motorisert ferdsel. Innenfor en nasjonalpark kan det derimot finnes delområder med strengere områdevern, for eksempel ett eller flere naturreservater, biotopvernområder eller naturminner. Jakt, camping og friluftsliv er som regel tillatt på bestemte vilkår i en nasjonalpark, men generelt gjelder det at man ikke skal forstyrre dyrelivet der unødig.

Nasjonalparker i Norge

I Norge er nasjonalparkene en middels eller lite streng verneform. Et svakere vern er landskapsvernområde, mens strengere vern kalles enten et biotopvernområde eller et naturreservat. Nasjonalparkene har generelt større kulturpåvirkning enn biotopvernområder og naturreservater. I nasjonalparkene skal, i utgangspunktet, alle verneverdige kulturminner tas vare på. I motsetning til landskapsvernområder, biotopvernområder og naturreservater, er nasjonalparker også som regel av betydelig størrelse. De kan omfatte store fjellområder, øyer og daler med mer. Ifølge norsk lov skal en nasjonalpark også hovedsakelig bestå av statsgrunn.
Norges første nasjonalpark var Rondane nasjonalpark, som ble opprettet i 1962. Den største nasjonalparken på fastlandet er Hardangervidda nasjonalpark, som er på om lag 3 422 km². I begynnelsen av 2016 hadde Fastlands-Norge 39 nasjonalparker, med et samla areal på cirka 25 000 km². Dermed er 7% av fastlandet verna som nasjonalpark.
I Norge opprettes nasjonalparker i medhold av § 35 i naturmangfoldsloven, og vedtas ved såkalt kongelig resolusjon. Fylkesmennene er forvaltningsmyndighet for de fleste nasjonalparkene.

Svalbard

På Svalbard er det syv nasjonalparker på til sammen 14 500 km², og totalt er 24% av Svalbard verna som nasjonalpark.
Verneområdene på Svalbard er forankret i Svalbardmiljøloven, og Sysselmannen på Svalbard er forvaltningsmyndighet.
Christopher Lee

Bakgrunn, personlig

Christopher Lee var sønn av oberstløytnant Geoffrey Trollope Lee (1879–1941), fra 60th King's Royal Rifle Corps, og hans hustru, grevinne Estelle Marie (født Carandini di Sarzano) (1889–1981). Lee tilhørte på morssiden en gammel adelig italiensk slekt med navnet Carandini. Han var nevø til Ian Fleming som skrev bøkene om James Bond.
Lee ble utdannet fra Eton College og fra Wellington College i Berkshire. Etter utdannelsen ble han soldat, og tjenestegjorde  i Royal Air Force under andre verdenskrig og hadde også deltatt som frivillig på finsk side mot Sovjetunionen i vinterkrigen i 1939–1940.
Utover morsmålet engelsk kunne Lee snakke flytende fransk, italiensk, spansk og tysk. Han oppgav også at han utover disse språkene også kunne gjøre seg forstått på svensk, russisk og gresk.
Han var en stor beundrer av J.R.R. Tolkien. Lee leste hans bøker minst en gang i året og mente at han alltid fant nye saker å fundere på.

Filmkarrière

Etter krigen begynte Lee som skuespiller. Hans filmdebut var i Corridor of Mirrors fra 1948. Han spesialiserte seg på grøsserfilmer og skurkeroller. Noen av hans mest kjente filmroller er som Dracula i flere filmer. Han hadde også skurkerollen som Scaramanga i James Bond-filmen Mannen med den gyldne pistol, og som «Dracula» i en rekke filmer på 60- og 70-tallet.
Lee spilte i over 250 filmer fra 1948 og var også med i mange TV-serier.
Han portretterte også Mumien, Fu Manchu, Grigorij Rasputin, og var med i såvel storfilmer som lavbudsjettfilmer.

Sanger

Ved siden av skuespilleriet var han også aktiv som sanger. Mellom 1986 og 1998 medvirket han på studioopptak av forskjellige operaer og musikaler.

Utmerkelser

I 2001 ble Lee tildelt kommandørkorset (CBE) av ordenen Order of the British Empire. I 2009 ble han utnevnt til Knight Bachelor og derved adlet. Han fikk dermed retten til å føre tiltaleformen sir foran sitt navn.
Stend videregående skole

Historie

Stend hovedgård i Fana ble kjøpt av amtskommunen (nå Hordaland fylke) i 1861 med formål å etablere landbruksskole på gården. I 1866 ble skolen opprettet med navnet Søndre Bergenhus Amts Landbrugsskole, og den første rektoren var Georg Alexander Wilson fra Skottland. Han ble særlig kjent for å ha startet med skogplanting og for å utvikle Wilson-plogen.
Hovedbygningen er et praktbygg formet som en hestesko og er fra 1681. Bygget ble de første årene nyttet som skolebygning med internat for elevene, og senere benyttet som boliger for tilsatte ved skolen. Bygget er i senere år restaurert og nå disponert av Hordaland teater. I 1900 ble nytt skolebygg med internat oppført. Dette var også et praktbygg, men det ble dessverre revet i 1950-åra og erstattet med dagens skolebygning. Driftsbygningen ble bygd i 1875, og den rommer idag blant annet treverksted og traktorgarasjer. Ny driftsbygning ble bygd i 1960 og denne ble revet og erstattet med dagens driftsbygning i 1988.
Mandritsaria

Utbredelse

Arten er utbredt på Madagaskar.
Tundragås

Beskrivelse

Tundragåsa er gråbrun, med oransje ben og en hvit flekk over nebbet. I buken har den asymmetriske svarte flekker.

Mat

Tundragåsa er som andre gåsearter planteeter. Den livnærer seg hovedsakelig på røtter og gress, men spiser også frø, korn og tilgjengelige jordbruksprodukter.